CELEX: 32015R2439
Language: lv
Date: 2015-10-12 00:00:00
Title: Komisijas Deleģētā regula (ES) 2015/2439 (2015. gada 12. oktobris), ar kuru izveido izmetumu plānu dažām bentiskajām zvejniecībām, kas darbojas dienvidrietumu ūdeņos

23.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 336/36
            
         KOMISIJAS DELEĢĒTĀ REGULA (ES) 2015/2439
   (2015. gada 12. oktobris),
   ar kuru izveido izmetumu plānu dažām bentiskajām zvejniecībām, kas darbojas dienvidrietumu ūdeņos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 15. panta 6. punktu un 18. panta 1. un 3. punktu,
   tā kā:
   
               (1)
            
            
               Regulas (ES) Nr. 1380/2013 mērķis ir pakāpeniski izskaust izmetumus visās Savienības zvejniecībās, ieviešot izkraušanas pienākumu tādu sugu nozvejām, uz kurām attiecas nozvejas limiti.
            
         
               (2)
            
            
               Ar Regulas (ES) Nr. 1380/2013 15. panta 6. punktu Komisija ir pilnvarota pieņemt izmetumu plānus uz laiku, kas nav ilgāks par trim gadiem, un šim nolūkam izmantot deleģētu aktu, pamatojoties uz kopīgiem ieteikumiem, kurus izstrādājušas dalībvalstis, kas apspriedušās ar attiecīgajām konsultatīvajām padomēm.
            
         
               (3)
            
            
               Beļģija, Spānija, Francija, Nīderlande un Portugāle ir tiešā veidā ieinteresētas dienvidrietumu ūdeņu zvejniecību pārvaldībā. Minētās dalībvalstis pēc apspriešanās ar Dienvidrietumu ūdeņu konsultatīvo padomi ir iesniegušas Komisijai kopīgu ieteikumu. No attiecīgām zinātniskajām struktūrām ir saņemts zinātnieku vērtējums, ko izskatījusi Zivsaimniecības zinātnes, tehnikas un ekonomikas komiteja (ZZTEK). Pasākumi, kas iekļauti kopīgajā ieteikumā, ir saskaņā ar Regulas (ES) Nr. 1380/2013 15. panta 6. punktu, un tāpēc atbilstoši minētās regulas 18. panta 3. punktam tie būtu jāiekļauj šajā regulā.
            
         
               (4)
            
            
               Saskaņā ar Regulas (ES) Nr. 1380/2013 15. panta 1. punkta c) apakšpunktu izkraušanas pienākums dienvidrietumu ūdeņos attiecībā uz galvenajām zvejniecības sugām jāpiemēro ne vēlāk kā no 2016. gada 1. janvāra. Saskaņā ar kopīgo ieteikumu izmetumu plānam būtu jāattiecas uz parastās jūrasmēles, heka un Norvēģijas omāra zvejniecībām (tikai krājumu izplatības apgabalu jeb tā dēvēto funkcionālo vienību robežās) ICES VIIIa, b, d, e rajonā, Norvēģijas omāra zvejniecībām ICES VIIIc un IXa rajonā (tikai funkcionālo vienību robežās), parastās jūrasmēles un jūras zeltplekstes zvejniecībām ICES IXa rajonā un heka zvejniecībām ICES VIIIc un IXa rajonā.
            
         
               (5)
            
            
               Kopīgajā ieteikumā bija ierosināts atbrīvojums no izkraušanas pienākuma attiecībā uz Norvēģijas omāru, kas ar traļiem nozvejots ICES VIII un IX apakšapgabalā, jo ir zinātniski pierādījumi, kuri liecina par iespējamiem augstiem izdzīvotības rādītājiem, ņemot vērā šīs sugas specializētajā zvejā izmantoto zvejas rīku, zvejas prakses un ekosistēmas īpatnības. ZZTEK savā izvērtējumā secina, ka ir vajadzīgs vairāk pētījumu, kas apstiprinātu esošos konstatējumus, un atzīmē, ka šādi pētījumi jau tiek veikti vai ir plānoti. Tāpēc šis atbrīvojums regulā būtu jāiekļauj attiecībā uz 2016. gadu un ar noteikumu, ka attiecīgās dalībvalstis iesniedz Komisijai papildu datus, lai ZZTEK varētu pilnā mērā novērtēt atbrīvojumu pamatojošo informāciju.
            
         
               (6)
            
            
               Kopīgajā ieteikumā ir iekļauti trīs de minimis atbrīvojumi no izkraušanas pienākuma, kas līdz noteiktam līmenim piemērojami dažās zvejniecībās. ZZTEK ir izskatījusi dalībvalstu iesniegtos pierādījumus. ZZTEK secina, ka kopīgajā ieteikumā ir minēti pamatoti argumenti par grūtībām palielināt selektivitāti un par nevēlamu nozveju manipulēšanas izmaksu nesamērīgumu. Ņemot vērā iepriekšminēto, ir lietderīgi noteikt de minimis atbrīvojumus, ievērojot kopīgajā ieteikumā ierosināto procentuālo apjomu un nepārsniedzot Regulas (ES) Nr. 1380/2013 15. panta 1. punktā atļautos līmeņus.
            
         
               (7)
            
            
               Attiecībā uz parasto jūrasmēli noteiktais de minimis atbrīvojums – drīkst izmest līdz 5 % no šīs sugas gada kopējās nozvejas ar kuģiem, kuri izmanto rāmja trali un grunts traļus šīs sugas specializētajā zvejā ICES VIIIa un VIIIb rajonā,– ir pamatots ar to, ka noturīgu selektivitātes pieaugumu panākt ir ļoti grūti. ZZTEK secināja, ka sniegtā informācija ir pietiekama, lai pamatotu ierosinātā atbrīvojuma piešķiršanu. Tāpēc attiecīgais atbrīvojums būtu jāiekļauj šajā regulā.
            
         
               (8)
            
            
               Attiecībā uz parasto jūrasmēli noteiktais de minimis atbrīvojums – drīkst izmest līdz 3 % no šīs sugas gada kopējās nozvejas ar kuģiem, kuri izmanto vairāksienu tīklus un žaunu tīklus šīs sugas specializētajā zvejā ICES VIIIa un VIIIb rajonā,– ir pamatots ar to, ka noturīgu selektivitātes pieaugumu panākt ir ļoti grūti. ZZTEK secināja, ka sniegtā informācija ir pietiekama, lai pamatotu ierosinātā atbrīvojuma piešķiršanu. Tāpēc attiecīgais atbrīvojums būtu jāiekļauj šajā regulā.
            
         
               (9)
            
            
               Attiecībā uz heku noteiktais de minimis atbrīvojums – 2016. un 2017. gadā drīkst izmest līdz 7 %, bet 2018. gadā līdz 6 % no šīs sugas gada kopējās nozvejas ar kuģiem, kuri izmanto traļus šīs sugas specializētajā zvejā ICES VIII un IX apakšapgabalā,– ir pamatots ar to, ka noturīgu selektivitātes pieaugumu panākt ir ļoti grūti. Iesniegtā pamatojošā informācija liecina, ka, palielinot selektivitāti attiecīgajās zvejniecībās, rastos pārdodamu zivju zudumi, kas varētu padarīt šīs zvejniecības par ekonomiski neizdevīgām. Turklāt ZZTEK norādīja, ka šī informācija būtu jāpapildina ar turpmākiem selektivitātes pētījumiem attiecīgajās zvejniecībās. Tāpēc šis atbrīvojums regulā būtu jāiekļauj ar noteikumu, ka attiecīgās dalībvalstis iesniedz Komisijai papildu datus, lai ZZTEK varētu pilnā mērā novērtēt atbrīvojumu pamatojošo informāciju.
            
         
               (10)
            
            
               Tā kā šajā regulā paredzētie pasākumi tieši ietekmē Savienības kuģu saimniecisko darbību un zvejas sezonas plānošanu, šai regulai būtu jāstājas spēkā tūlīt pēc tās publicēšanas. Lai iekļautos Regulas (ES) Nr. 1380/2013 15. pantā noteiktajā grafikā, tā būtu jāpiemēro no 2016. gada 1. janvāra. Saskaņā ar minētās regulas 15. panta 6. punktu šī regula būtu jāpiemēro ne ilgāk kā trīs gadus,
            
         IR PIEŅĒMUSI ŠO REGULU.
   1. pants
   Darbības joma
   Šī regula nosaka, kādā veidā pildāms Regulas (ES) Nr. 1380/2013 15. panta 1. punktā paredzētais izkraušanas pienākums, kuru piemēro pielikumā norādītajās zvejniecībās dienvidrietumu ūdeņos, kas definēti minētās regulas 4. panta 2. punkta d) apakšpunktā.
   2. pants
   Izdzīvotības atbrīvojums
   1.   Attiecībā uz Norvēģijas omāru (Nephrops norvegicus), kas ICES VIII un IX apakšapgabalā nozvejots ar traļiem (zvejas rīka kods (2) OTB, OTT, PTB, TBN, TBS, TB, OT, PT un TX), 2016. gadā piemēro atbrīvojumu no izkraušanas pienākuma, kā Regulas (ES) Nr. 1380/2013 15. panta 4. punkta b) apakšpunktā paredzēts sugām, attiecībā uz kurām pieejamie zinātniskie pierādījumi uzrāda augstus izdzīvošanas rādītājus.
   2.   Dalībvalstis, kas ir tiešā veidā ieinteresētas dienvidrietumu ūdeņu zvejniecību pārvaldībā, līdz 2016. gada 1. maijam iesniedz papildu zinātnisko informāciju, kura pamato 1. punktā paredzēto atbrīvojumu. Zivsaimniecības zinātnes, tehnikas un ekonomikas komiteja (ZZTEK) līdz 2016. gada 1. septembrim novērtē iesniegto zinātnisko informāciju.
   3. pants
   
      De minimis atbrīvojumi
   1.   Atkāpjoties no Regulas (ES) Nr. 1380/2013 15. panta 1. punkta, drīkst izmest šādus daudzumus:
   
               a)
            
            
               attiecībā uz parasto jūrasmēli (Solea solea) – līdz 5 % no šīs sugas gada kopējās nozvejas ar kuģiem, kuri izmanto rāmja trali (zvejas rīka kods TBB) un grunts traļus (zvejas rīka kods OTB, OTT, PTB, TBN, TBS, TB, OT, PT un TX) šīs sugas specializētajā zvejā ICES VIIIa un VIIIb rajonā;
            
         
               b)
            
            
               attiecībā uz parasto jūrasmēli (Solea solea) – līdz 3 % no šīs sugas gada kopējās nozvejas ar kuģiem, kuri izmanto vairāksienu tīklus un žaunu tīklus (zvejas rīka kods GNS, GN, GND, GNC, GTN, GTR un GEN) šīs sugas specializētajā zvejā ICES VIIIa un VIIIb rajonā;
            
         
               c)
            
            
               attiecībā uz heku (Merluccius merluccius) – 2016. un 2017. gadā līdz 7 % un 2018. gadā līdz 6 % no šīs sugas gada kopējās nozvejas ar kuģiem, kuri izmanto traļus (zvejas rīka kods OTT, OTB, PTB, OT, PT, TBN, TBS, TX, SSC, SPR, TB, SDN, SX un SV) šīs sugas specializētajā zvejā ICES VIII un IX apakšapgabalā.
            
         2.   Līdz 2016. gada 1. maijam dalībvalstis, kuras ir tiešā veidā ieinteresētas dienvidrietumu ūdeņu zvejniecību pārvaldībā, iesniedz Komisijai papildu datus par izmetumiem un visu pārējo attiecīgo zinātnisko informāciju, kas pamato 1. punkta c) apakšpunktā noteikto atbrīvojumu. Zivsaimniecības zinātnes, tehnikas un ekonomikas komiteja (ZZTEK) līdz 2016. gada 1. septembrim novērtē šos datus un informāciju.
   4. pants
   Kuģi, uz kuriem attiecas izkraušanas pienākums
   1.   Dalībvalstis, izmantojot kritērijus, kas izklāstīti šīs regulas pielikumā, nosaka, uz kuriem kuģiem katrā konkrētajā zvejniecībā attiecas izkraušanas pienākums.
   2.   Attiecīgās dalībvalstis līdz 2015. gada 31. decembrim, izmantojot kontroles jautājumiem veltītu drošu Savienības tīmekļa vietni, iesniedz Komisijai un pārējām dalībvalstīm to kuģu sarakstu, kuri katrā konkrētajā zvejniecībā, kas minēta pielikumā, noteikti saskaņā ar 1. punktu. Tās šos sarakstus regulāri atjaunina.
   5. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra līdz 2018. gada 31. decembrim.
   Šīs regulas 4. pantu piemēro no tās spēkā stāšanās dienas.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 12. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 28.1.2013., 22. lpp.
   
   
      (2)  Šajā regulā izmantoti ANO Pārtikas un lauksaimniecības organizācijas (FAO) noteiktie zvejas rīku kodi.
   
      PIELIKUMS
      
         Zvejniecības, uz kurām attiecas izkraušanas pienākums
      
      
                  a)
               
               
                  Zvejniecības ICES VIIIa, b, d un e rajonā
                  
                              Zvejniecība (suga)
                           
                           
                              Zvejas rīka kods
                           
                           
                              Zvejas rīka apraksts
                           
                           
                              Linuma acs izmērs
                           
                           
                              Izkraušanas pienākums
                           
                        
                              Parastā jūrasmēle
                              (Solea solea)
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Visi grunts traļi
                           
                           
                              Linuma acs izmērs 70–100 mm
                           
                           
                              Izkraušanas pienākums attiecas uz visām parastās jūrasmēles nozvejām
                           
                        
                              TBB
                           
                           
                              Visi rāmja traļi
                           
                           
                              Linuma acs izmērs 70–100 mm
                           
                        
                              GNS, GN, GND, GNC, GTN, GTR, GEN
                           
                           
                              Visi vairāksienu tīkli un žaunu tīkli
                           
                           
                              Linuma acs izmērs 100 mm vai lielāks
                           
                        
                              Heks
                              (Merluccius merluccius)
                           
                           
                              OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
                           
                           
                              Visi grunts traļi un zvejas vadi
                           
                           
                              Linuma acs izmērs 100 mm vai lielāks
                           
                           
                              Izkraušanas pienākums attiecas uz visām heka nozvejām
                           
                        
                              LL, LLS
                           
                           
                              Visas āķu jedas
                           
                           
                              Visi
                           
                        
                              GNS, GN, GND, GNC, GTN, GEN
                           
                           
                              Visi žaunu tīkli
                           
                           
                              Linuma acs izmērs 100 mm vai lielāks
                           
                        
                              Norvēģijas omārs (Nephrops norvegicus)
                              tikai funkcionālo vienību robežās
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Visi grunts traļi
                           
                           
                              Linuma acs izmērs 70 mm vai lielāks
                           
                           
                              Izkraušanas pienākums attiecas uz visām Norvēģijas omāra nozvejām
                           
                        
            
                  b)
               
               
                  Zvejniecības ICES VIIIc un IXa rajonā
                  
                              Zvejniecība (suga)
                           
                           
                              Zvejas rīka kods
                           
                           
                              Zvejas rīka apraksts
                           
                           
                              Linuma acs izmērs
                           
                           
                              Izkraušanas pienākums
                           
                        
                              Norvēģijas omārs
                              (Nephrops norvegicus)
                              tikai funkcionālo vienību robežās
                           
                           
                              OTB, PTB, OTT, TBN, TBS, OT, PT, TX, TB
                           
                           
                              Visi grunts traļi
                           
                           
                              Linuma acs izmērs 70 mm vai lielāks
                           
                           
                              Izkraušanas pienākums attiecas uz visām Norvēģijas omāra nozvejām
                           
                        
                              Heks
                              (Merluccius merluccius)
                           
                           
                              OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
                           
                           
                              Visi grunts traļi un zvejas vadi
                           
                           
                              Kuģiem jāatbilst šādiem kumulatīviem kritērijiem:
                              
                                          1.
                                       
                                       
                                          Izmantotā linuma acs izmērs ir 70 mm vai lielāks
                                       
                                    
                                          2.
                                       
                                       
                                          Kopējie heka izkrāvumi 2013./2014. gadā ir vairāk nekā 10 % no visu sugu izkrāvumiem un vairāk nekā 10 tonnu
                                       
                                    
                           
                              Izkraušanas pienākums attiecas uz visām heka nozvejām
                           
                        
                              GNS, GN, GND, GNC, GTN, GEN
                           
                           
                              Visi žaunu tīkli
                           
                           
                              Kuģiem jāatbilst šādiem kumulatīviem kritērijiem:
                              
                                          1.
                                       
                                       
                                          Izmantotā linuma acs izmērs ir 80–99 mm
                                       
                                    
                                          2.
                                       
                                       
                                          Kopējie heka izkrāvumi 2013./2014. gadā ir vairāk nekā 10 % no visu sugu izkrāvumiem un vairāk nekā 10 tonnu
                                       
                                    
                        
                              LL, LLS
                           
                           
                              Visas āķu jedas
                           
                           
                              Kuģiem jāatbilst šādiem kumulatīviem kritērijiem:
                              
                                          1.
                                       
                                       
                                          Āķa lielums pārsniedz 3,85 ± 1,15 (garumā) un 1,6 ± 0,4 (platumā)
                                       
                                    
                                          2.
                                       
                                       
                                          Kopējie heka izkrāvumi 2013./2014. gadā ir vairāk nekā 10 % no visu sugu izkrāvumiem un vairāk nekā 10 tonnu
                                       
                                    
                        
            
                  c)
               
               
                  Zvejniecības ICES IXa rajonā
                  
                              Zvejniecība (suga)
                           
                           
                              Zvejas rīka kods
                           
                           
                              Zvejas rīka apraksts
                           
                           
                              Linuma acs izmērs
                           
                           
                              Izkraušanas pienākums
                           
                        
                              Parastā jūrasmēle (Solea solea) un jūras zeltplekste (Pleuronectes platessa)
                           
                           
                              GNS, GN, GND, GNC, GTN, GTR, GEN
                           
                           
                              Visi vairāksienu tīkli un žaunu tīkli
                           
                           
                              Linuma acs izmērs 100 mm vai lielāks
                           
                           
                              Izkraušanas pienākums attiecas uz visām parastās jūrasmēles un jūras zeltplekstes nozvejām